РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/39-17

28. фебруар 2017. године

Б е о г р а д

З А П И С Н И К

24. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 28. ФЕБРУАРА 2017. ГОДИНЕ

 Седница је почела у 9,03 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Весна Николић–Вукајловић, Бајро Гегић, Крсто Јањушевић, Јелена Жарић-Ковачевић, Александра Мајкић, Весна Марковић, Петар Петровић, Мирољуб Станковић, Бојан Торбица, Србислав Филиповић, Гордана Чомић и Дејан Шулкић.

 Седници нису присуствовали чланови Одбора: Неђо Јовановић, Зоран Красић, Саша Радуловић и Балинт Пастор, као ни њихови заменици.

 Седници су присуствовали: Данијела М. Остојић, помоћник министра пољопривреде и заштите животне средине за опште, правне и нормативне послове, Дариа Јањић-Нишавић, помоћник министра пољопривреде и заштите животне средине за међународну сарадњу, Саша Стаматовић, директор управе за шуме, Данијела Божанић, шеф Одсека за климатске промене, Зоран Михаиловић, помоћник министра здравља, Невена Шовић, самостални саветник у Министарству здравља, Мерсиха Омерагић, саветник у Министарству здравља, Весна Мандић, вршилац дужности помоћника министра просвете, науке и технолошког развоја, Вељко Ковачевић, вршилац дужности помоћника министра грађевинарства, саобраћаја и инфраструктуре, Јелена Софрић, самостални саветник у Министарству грађевинарства, саобраћаја и инфраструктуре, Милорад Тодоровић, вршилац дужности секретара Министарства унутрашњих послова, Сања Милинковић, амбасадор у Министарству спољних послова, Биљана Драгин, министар саветник у Министарству спољних послова, Јасмина Роскић, начелник Одељења у Министарству трговине, туризма и телекомуникација, Јелена Дрењанин, самостални саветник у Министарству трговине, туризма и телекомуникација и Милана Комненовић, самостални саветник у Министарству за рад, запошљавање, борачка и социјална питања.

 На предлог председника Одбора, редослед тачака предложеног дневног реда је измењен. Одбор је већином гласова (са 12 гласова за и једним уздржаним) усвојио предложен дневни ред са изменом

Д н е в н и р е д:

 - Усвајање записника са 23. седнице Одбора;

 1. Утврђивање Предлога одлуке о престанку функције Заштитника грађана;

2. Разматрање Предлога закона о потврђивању Конвенције о Европском шумарском институту,који је поднела Влада;

 3. Разматрање Предлога закона о потврђивању Протокола о елиминацији незаконите трговине дуванским производима,који је поднела Влада;

 4. Разматрање Предлога закона о потврђивању Доха Амандмана на Кјото протокол уз Оквирну конвенцију Уједињених нација о промени климе,који је поднела Влада;

 5. Разматрање Предлога закона о потврђивању Споразума о учешћу у Средњоевропском програму универзитетске размене (''CEEPUS III''),који је поднела Влада;

 6. Разматрање Предлога закона о потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Секретаријата Иницијативе за реформу образовања у Југоисточној Европи, који је поднела Влада;

 7. Разматрање Предлога закона о потврђивању Споразума између Владе Републике Србије и Владе Републике Пољске о сарадњи у борби против организованог и других видова криминала,који је поднела Влада;

 8. Разматрање Предлога закона о потврђивању Споразума између Владе Републике Србије и Владе Савезне Републике Немачке о сарадњи у области безбедности,који је поднела Влада;

 9. Разматрање Предлога закона о потврђивању Споразума између Владе Републике Србије и Владе Републике Бугарске о измени Споразума између Владе Републике Србије и Владе Републике Бугарске о полицијској сарадњи,који је поднела Влада;

 10. Разматрање Предлога закона о потврђивању Споразума између Владе Републике Србије и Владе Републике Чешке о сарадњи у области културе, образовања, науке, омладине и спорта,који је поднела Влада;

 11. Разматрање Предлога закона о потврђивању Споразума између Владе Републике Србије и Владе Мађарске о пловидби реком Тисом, који је поднела Влада;

 12. Разматрање Предлога закона о потврђивању Споразума између Владе Републике Србије и Владе Државе Катар о узајамном подстицању и заштити улагања,који је поднела Влада;

 13. Разматрање Предлога закона о потврђивању Споразума између Републике Србије и Румуније о социјалној сигурности,који је поднела Влада.

 Пре преласка на одлучивање о тачкама дневног реда, Одбор је већином гласова усвојио записник са 23. седнице Одбора (са 12 гласова за и једним уздржаним).

 Прва тачка дневног реда. Утврђивање Предлога одлуке о престанку функције Заштитника грађана.

 Председник Одбора, предложио је Одбору текст Предлога одлуке о престанку функције Заштитника грађана, Саши Јанковићу.

 Одбор је утврдио Предлог одлуке о престанку функције Заштитника грађана, Саши Јанковићу, и одлучио да је поднесе Народној скупштини с предлогом да се у складу са чланом 167. Пословника Народне скупштине донесе по хитном поступку.

Одбор је ову одлуку донео већином гласова (са 12 гласова за и једним уздржаним).

За представника предлагача на седници Народне скупштине одређен је Ђорђе Комленски, председник Одбора.

 Друга тачка дневног реда. Разматрање Предлога закона о потврђивању Конвенције о Европском шумарском институту, који је поднела Влада.

Одбор је размотрио Предлог закона о потврђивању Конвенције о Европском шумарском институту, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за, 1 уздржаним и 1 није гласао).

 За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога закона о потврђивању Протокола о елиминацији незаконите трговине дуванским производима, који је поднела Влада.

Одбор је размотрио Предлог закона о потврђивању Протокола о елиминацији незаконите трговине дуванским производима, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Четврта тачка дневног реда. Разматрање Предлога закона о потврђивању Доха Амандмана на Кјото протокол уз Оквирну конвенцију Уједињених нација о промени климе, који је поднела Влада.

Одбор је размотрио Предлог закона о потврђивању Доха Амандмана на Кјото протокол уз Оквирну конвенцију Уједињених нација о промени климе, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 12 гласова за и једним уздржаним).

 За известиоца Одбора на седници Народне скупштине одређен је председник Одбора.

 Пета тачка дневног реда. Разматрање Предлога закона о потврђивању Споразума о учешћу у Средњоевропском програму универзитетске размене (''CEEPUS III''), који је поднела Влада.

Одбор је размотрио Предлог закона о потврђивању Споразума о учешћу у Средњоевропском програму универзитетске размене (''CEEPUS III''), који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Шеста тачка дневног реда. Разматрање Предлога закона о потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Секретаријата Иницијативе за реформу образовања у Југоисточној Европи, који је поднела Влада.

Одбор је размотрио Предлог закона o потврђивању Споразума између Владе Републике Србије и осталих чланица Иницијативе за реформу образовања у Југоисточној Европи о седишту Секретаријата Иницијативе за реформу образовања у Југоисточној Европи, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Седма тачка дневног реда. Разматрање Предлога закона о потврђивању Споразума између Владе Републике Србије и Владе Републике Пољске о сарадњи у борби против организованог и других видова криминала, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Републике Пољске о сарадњи у борби против организованог и других видова криминала, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за , 1 уздржаним и један није гласао).

 За известиоца Одбора на седници Народне скупштине одређен је председник Одбора.

 Осма тачка дневног реда. Разматрање Предлога закона о потврђивању Споразума између Владе Републике Србије и Владе Савезне Републике Немачке о сарадњи у области безбедности, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Савезне Републике Немачке о сарадњи у области безбедности, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Девета тачка дневног реда. Разматрање Предлога закона о потврђивању Споразума између Владе Републике Србије и Владе Републике Бугарске о измени Споразума између Владе Републике Србије и Владе Републике Бугарске о полицијској сарадњи, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Републике Бугарске о измени Споразума између Владе Републике Србије и Владе Републике Бугарске о полицијској сарадњи, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Десета тачка дневног реда. Разматрање Предлога закона о потврђивању Споразума између Владе Републике Србије и Владе Републике Чешке о сарадњи у области културе, образовања, науке, омладине и спорта, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Републике Чешке о сарадњи у области културе, образовања, науке, омладине и спорта, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 12 гласова за и једним уздржаним).

 За известиоца Одбора на седници Народне скупштине одређен је председник Одбора.

 Једанаеста тачка дневног реда. Разматрање Предлога закона о потврђивању Споразума између Владе Републике Србије и Владе Мађарске о пловидби реком Тисом, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Мађарске о пловидби реком Тисом, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Дванаеста тачка дневног реда. Разматрање Предлога закона о потврђивању Споразума између Владе Републике Србије и Владе Државе Катар о узајамном подстицању и заштити улагања, који је поднела Влада.

Одбор је размотрио Предлог закона о потврђивању Споразума између Владе Републике Србије и Владе Државе Катар о узајамном подстицању и заштити улагања, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

 Тринаеста тачка дневног реда. Разматрање Предлога закона о потврђивању Споразума између Републике Србије и Румуније о социјалној сигурности, који је поднела Влада.

Одбор је размотрио Предлог закона о потврђивању Споразума између Републике Србије и Румуније о социјалној сигурности, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је ову одлуку донео већином гласова (са 11 гласова за и двоје уздржаних).

 За известиоца Одбора на седници Народне скупштине одређен је председник Одбора.

Седница је завршена у 9,17 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски